Лемос
Лемос (; Ράμπη, Р’мби или Ромби) је насеље у Грчкој у општини Преспа, периферија Западна Македонија. Административни центар општине Преспа на северозападу земље. Према попису из 2011. било је 185 становника.

Географија 
Лемос је удаљен око 50 km северозападно од града Лерин (Флорина), који се налази близу Малог Преспанског језера. Насеље је смештено непосредно уз велико Преспанско језеро и границу са Републиком Македонијом. Кроз село протиче Стара река (Палиорема), која извире на Пелистеру и после 10 км се улива у језеро Преспа. Некадашњи назив места је био Ромби или Рмби.

Историја 
Црква Сретење Господње у селу је из 16. века и проглашена је заштићеним спомеником.  Храм „Св. Петка” у Лемосу потиче из 19. века и проглашена је заштићеним спомеником.

Етнографија вилајета Адријанопољ, Монастир и Салоника, штампана 1878. године, која се односи на мушко становништво 1873. године. показује да је Лемос имао 48 домаћинства и 90 муслимана и 58 житеља Словена. Васил Канчов бележи да је у Лемосу 1900. године живело 196 Словена хришћана. Према секретару Бугарске егзархије, Димитру Мишеву, 1905. године Лемос је имало 256 Словена егзархиста. 

За време Грађанског рата насеље није много страдало, али је било погинулих и известан број избеглих у Југославију и источноевропске земље што је с годинама проузроковало постепени пад броја становника у насељу. 

Од 2011. године према Каликратисовом плану и новом устројству државе, Лемос је постао седиште општине Преспа.

Становништво 
Преглед становништва у свим пописним годинама од 1940. до данас:

Види још 
 Свети Ахил
 Лерин
 Општина Преспа

Референце

Спољашње везе 
 Званична страница општине Преспа

Села у Грчкој
Википројект географија/Насеља у Грчкој